JANM.600-20/2/7 (2) KERAJAAN MALAYSIA SURAT PEKELILING AKAUNTAN NEGARA MALAYSIA BILANGAN 2 TAHUN 2024 PERATURAN BAYARAN INSENTIF AWAL KAJIAN SISTEM SARAAN PERKHIDMATAN AWAM (SSPA) TAHUN 2024 JABATAN AKAUNTAN NEGARA MALAYSIA
SPANM BIL. 2/2024 KANDUNGAN 1. TUJUAN ... 1 2. LATAR BELAKANG ... 1 3. PELAKSANAAN ... 2 4. HAL-HAL LAIN... 5 5. TARIKH KUAT KUASA ... 5 6. PEMAKAIAN ... 6 i
SPANM BIL. 2/2024 JANM.600-20/2/7 (2) KERAJAAN MALAYSIA SURAT PEKELILING AKAUNTAN NEGARA MALAYSIA BILANGAN 2 TAHUN 2024 Semua Ketua Setiausaha Kementerian Semua Ketua Jabatan Persekutuan PERATURAN BAYARAN INSENTIF AWAL KAJIAN SISTEM SARAAN PERKHIDMATAN AWAM (SSPA) TAHUN 2024 1. TUJUAN Surat Pekeliling ini adalah bertujuan untuk memberi garis panduan kepada Kementerian/ Jabatan mengenai peraturan Bayaran Insentif Awal Kajian Sistem Saraan Perkhidmatan Awam (SSPA) Tahun 2024 kepada pegawai Perkhidmatan Awam Persekutuan. 2. LATAR BELAKANG 2.1 Kerajaan telah menetapkan kadar Bayaran Insentif Awal Kajian SSPA adalah sebanyak RM2,000 kepada pegawai Perkhidmatan Awam Kumpulan Pengurusan dan Profesional serta Kumpulan Pelaksana Gred 56 dan ke bawah termasuk pegawai lantikan kontrak Contract For Service (CFS), Contract Of Service (COS), pegawai sambilan harian dan lantikan MySTEP. 2.2 Kerajaan juga menetapkan kadar bayaran Insentif berjumlah RM1,000 kepada semua pegawai di gred Jawatan Utama Sektor Awam (JUSA) pelbagai skim perkhidmatan termasuk polis, bomba, tentera, angkatan bersenjata dan seluruh anggota beruniform. Bayaran insentif ini turut dipanjangkan kepada pesara Kerajaan (pesara berpencen, penerima pencen terbitan, pesara Kumpulan Wang Simpanan Pekerja (KWSP), pesara bersara pilihan dan belum menerima pencen, veteran berpencen dan veteran tidak berpencen). 2.3 Surat Pekeliling ini disediakan selaras dengan peraturan berikut: 2.3.1 Surat Kementerian Kewangan Malaysia rujukan MOF.NBO(S)600-9/1/297 Jld.2 (10) bertarikh 26 Januari 2024 - Bayaran Insentif Awal Kajian Sistem Saraan Perkhidmatan Awam (SSPA) Tahun 2024. 1
SPANM BIL. 2/2024 2.3.2 Surat Jabatan Perkhidmatan Awam Malaysia rujukan JPA.800-3/2/4 (39) bertarikh 6 Februari 2024 - Bayaran Insentif Awal Kajian Sistem Saraan Perkhidmatan Awam (SSPA) Tahun 2024. 3. PELAKSANAAN Surat Pekeliling Akauntan Negara Malaysia (SPANM) ini hendaklah dibaca bersama SPANM Tatacara Pengurusan Bayaran Emolumen Pegawai Awam Persekutuan yang berkuat kuasa. Pelaksanaan tatacara pembayaran bagi Bayaran Insentif Awal Kajian SSPA Tahun 2024 adalah seperti berikut: 3.1 Tarikh Pembayaran Bayaran Insentif Awal Kajian SSPA Tahun 2024 ini akan dibayar pada 23 Februari 2024 (Jumaat). 3.2 Peruntukan Untuk Membayar Bayaran Insentif Awal Kajian SSPA Tahun 2024 Kementerian/ Jabatan hendaklah membayar Bayaran Insentif Awal Kajian SSPA Tahun 2024 menggunakan peruntukan tahun 2024. Sekiranya peruntukan ini tidak tambahan hendaklah dibuat kepada mencukupi, permohonan peruntukan Kementerian Kewangan Malaysia. 3.3 Semakan Ke Atas Pegawai Yang Layak Menerima Bayaran Insentif Awal Kajian SSPA Tahun 2024 Pusat Tanggungjawab (PTJ) adalah bertanggungjawab menyemak teliti dan memastikan dokumen sokongan adalah lengkap serta mematuhi syarat-syarat yang ditetapkan dalam Surat Jabatan Perkhidmatan Awam Malaysia rujukan JPA.800-3/2/4 (39) bertarikh 6 Februari 2024 - Bayaran Insentif Awal Kajian Sistem Saraan Perkhidmatan Awam (SSPA) Tahun 2024. 3.4 Kaedah Bayaran Insentif Awal Kajian Sistem SSPA Tahun 2024 Terdapat dua (2) kaedah Bayaran Insentif Awal Kajian SSPA Tahun 2024 iaitu melalui: 3.4.1 Bayaran Melalui Sistem Emolumen Berkomputer (1) Tanggungjawab Pejabat Perakaunan (AO) i. Mengeluarkan Laporan Penerima Bayaran Insentif Awal Kajian Sistem SSPA Tahun 2024 kepada PTJ; ii. Mengemas kini data Penerima Bayaran Insentif SSPA Pegawai Awam di dalam sistem setelah PTJ mengesahkan Laporan Penerima Bayaran Insentif Awal Kajian SSPA Tahun 2024; dan 2
SPANM BIL. 2/2024 iii. Memproses Bayaran Insentif Awal Kajian SSPA Tahun 2024. (2) Tanggungjawab Pusat Tanggungjawab (PTJ) i. Menyemak Laporan Penerima Bayaran Insentif Awal Kajian Sistem SSPA Tahun 2024. Pegawai yang tidak layak hendaklah dikeluarkan daripada laporan tersebut; ii. Mengemukakan Laporan Penerima Bayaran Insentif Awal Kajian Sistem SSPA Tahun 2024 yang telah disahkan kepada Pejabat Perakaunan; dan iii. Mengutip semua amaun yang telah dibayar kepada pegawai yang tidak layak menerima Bayaran Insentif Awal Kajian Sistem SSPA Tahun 2024 secara tunai atau Electronic Fund Transfer (EFT) dengan mematuhi prosedur yang telah diedarkan melalui Surat Edaran Bahagian Pengurusan Operasi Pejabat Perakaunan (BPOPP) Bilangan 12 Tahun 2022 - Garis Panduan Pengurusan Terimaan Secara Electronic Fund Transfer (EFT) Ke Akaun Terimaan Pejabat Perakaunan. Pegawai yang membuat bayaran bertanggungjawab memastikan bayaran dinyatakan dengan jelas selaras dengan surat edaran berkenaan. perihal rujukan 3.4.2 Bayaran Melalui Arahan Pembayaran (Kew.330E) (1) Tanggungjawab Pejabat Perakaunan Pejabat Perakaunan hendaklah memantau dan mendapatkan pengesahan PTJ untuk memastikan PTJ menyempurnakan bayaran melalui Arahan Pembayaran (Kew.330E) bagi pegawai yang tiada dalam Sistem Emolumen Berkomputer. (2) Tanggungjawab Pusat Tanggungjawab (PTJ) i. Menyediakan Arahan Pembayaran (Kew.330E), jenis dokumen - Invois Tanpa Pesanan Kerajaan (K2) berserta Penyata Perubahan Mengenai Pendapatan Seseorang Pegawai (Kew. 8) dan dokumen sokongan yang lain. ii. Memastikan pegawai awam yang dibayar melalui Arahan Pembayaran (Kew.330E) menerima bayaran pada 23 Februari 2024. 3
SPANM BIL. 2/2024 iii. PTJ hendaklah memastikan tiada keciciran dalam pembayaran kepada pegawai awam yang dibayar melalui Arahan Pembayaran (Kew.330E). 3.5 Bayaran Insentif Awal Kajian Sistem SSPA Tahun 2024 akan menjadi tanggungan jabatan di mana pegawai berkhidmat pada tarikh pembayaran. 3.6 Potongan ke atas Cukai Pendapatan, Caruman Kumpulan Wang Simpanan Pekerja (KWSP) dan Caruman Pertubuhan Keselamatan Sosial Pekerja (PERKESO) tidak dilaksanakan tertakluk seperti berikut: 3.6.1 Cukai Pendapatan Bayaran Insentif Awal Kajian Sistem SSPA Tahun 2024 tidak dikira sebagai pendapatan bagi tujuan pengiraan cukai pendapatan. 3.6.2 Caruman Kumpulan Wang Simpanan Pekerja (KWSP) Bayaran Insentif Awal Kajian Sistem SSPA Tahun 2024 ini adalah tidak termasuk di bawah definisi "Upah" sepertimana yang diperuntukkan di bawah Seksyen 2, Akta Kumpulan Wang Simpanan Pekerja (KWSP) 1991 (Akta 452). Sehubungan dengan itu ianya tidak perlu dicarumkan ke Kumpulan Wang Simpanan Pekerja (KWSP). 3.6.3 Caruman Pertubuhan Keselamatan Sosial Pekerja (PERKESO) Bayaran Insentif Awal Kajian Sistem SSPA Tahun 2024 ini tidak perlu dicarumkan ke Pertubuhan Keselamatan Sosial Pekerja (PERKESO). 3.7 Kod Urus Niaga Kod urus niaga yang perlu digunakan bagi Bayaran Insentif Awal Kajian Sistem SSPA Tahun 2024 adalah seperti berikut: Kod Elaun (Payroll) Kod Akaun Perihal Kod 1077 1077 1077 B0117104 Pemberian/ Bayaran Khas Kakitangan Awam B0117104 Pemberian/ Bayaran Khas Pasukan Keselamatan B0229306 Pemberian/ Bayaran Khas Pekerja Sementara atau 4021
Sambilan atau Yang Tidak Menyandang Jawatan Tetap Bayaran Balik Pemberian/ Bayaran Khas 4
SPANM BIL. 2/2024 4. HAL-HAL LAIN Pertanyaan lanjut mengenai Surat Pekeliling Akauntan Negara Malaysia (SPANM), boleh dirujuk kepada pihak berikut: Bahagian Pengurusan Operasi Pejabat Perakaunan (BPOPP) Jabatan Akauntan Negara Malaysia Aras 4, Kompleks Kementerian Kewangan No.1, Persiaran Perdana 62594, Presint 2 Putrajaya : u.p : Emel : No. Tel Unit Pengurusan Prestasi unit_prestasi@anm.gov.my 03-8882 1624/1612/1622/1611 5. TARIKH KUAT KUASA Surat Pekeliling ini berkuat kuasa mulai pada tarikh ianya dikeluarkan. 5
SPANM BIL. 2/2024 6. PEMAKAIAN Kementerian/Jabatan Persekutuan dan Pejabat Perakaunan hendaklah memastikan peraturan yang ditetapkan dalam surat pekeliling ini dipatuhi bagi memastikan Bayaran Insentif Awal Kajian SPPA Tahun 2024 dapat dilaksanakan dengan sempurna mengikut tarikh yang telah ditetapkan. Peruntukan surat pekeliling ini juga dipanjangkan kepada semua Perkhidmatan Awam Negeri, Badan Berkanun Persekutuan, Badan Berkanun Negeri dan Pihak Berkuasa Tempatan tertakluk kepada penerimaan oleh pihak berkuasa masing-masing. "MALAYSIA MADANI" "BERKHIDMAT UNTUK NEGARA" "Memperkasa Budaya Inovasi Pendigitalan" Saya yang menjalankan amanah, (NOR YATI BINTI AHMAD C.A.(M)) Akauntan Negara Malaysia JABATAN AKAUNTAN NEGARA MALAYSIA PUTRAJAYA 8 Februari 2024 s.k: Ketua Setiausaha Negara Ketua Pengarah Perkhidmatan Awam Ketua Setiausaha Perbendaharaan Ketua Audit Negara Semua YB Setiausaha Kerajaan Negeri Semua YB Pegawai Kewangan Negeri Semua Ketua Jabatan Negeri Semua Ketua Akauntan Kementerian Semua Pengarah Negeri/Cawangan Jabatan Akauntan Negara Malaysia Semua Akauntan Negeri/Bendahari Negeri Pengarah Jabatan Arah Urusan Gaji Angkatan Tentera (UGAT) 6